Diari Oficial de la Generalitat Valenciana


Sumari del DOGV 3486, del 03-05-1999 (1999/2938)

RESOLUCIÓ de 12 de març de 1999, del secretari general de la Conselleria de Presidència, per la que s'acorda inscriure en el Registre de Fundacions de la Comunitat Valenciana, a la denominada Fundació Pere Compte.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3486

Data del DOGV
:   03-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2938


Data del document
:   12-03-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació
    * registre de documents

RESOLUCIÓ de 12 de març de 1999, del secretari general de la Conselleria de Presidència, per la que s'acorda inscriure en el Registre de Fundacions de la Comunitat Valenciana, a la denominada Fundació Pere Compte. [1999/2938]
  
Vista la sol·licitud que va entrar en el Registre General, el dia 10 de març de 1998, efectuada per senyora Ana Serratosa Luján, en representació de la Fundació Pere Compte, en què es demandava la inscripció de dita entitat en el Registre de Fundacions de la Comunitat Valenciana, d'acord amb les següents
  
Antecedents de fet
  
Primer
  
Que segons l'escriptura de data 21 de juny de 1997, i amb número de protocol 1596, autoritzada pel notari de l'Il·lustre Col·legi de València, Sr. Salvador Alborch Domínguez, en aqueixa data van comparéixer les següents entitats: La Generalitat Valenciana, representada pel conseller de Cultura, Educació i Ciència, Sr. Francisco Camps Ortiz; la Diputació Província de València, representada pel vicepresident 2n i diputat de l'Àrea de Cultura de la Diputació Provincial de València, Sr. Antonio Lis Darder; Lladró Comercial, SA, representada pel Sr. Juan Lladró Dolz; Anecoop, Societat Cooperativa, representada pel Sr. José Miquel Borrás; Sociedad Anónima de Agricultores de la Vega de Valencia, representada pel Sr. Ricardo Martínez Fuentes, com a mandatari verbal; NEFINSA, SA, representada per la Sra. Ana Serratosa Luján; Construcciones Luján, SA, representada pel Sr. Germán Luján Corbera; Confederación Empresarial Valenciana, representada pel Sr. Rafael Ferrando Giner; Construcciones y Estudios, SA, representada pel conseller de Cultura, Educació i Ciència, Sr. Francisco Camps Ortiz, com a mandatari verbal, per a constituir en aquest acte l'entitat denominada Fundació Pere Compte.
  
Per sengles diligències de data 23 de juny de 1997, els representants legals de Sociedad Anónima de Agricultores de la Vega de Valencia, i de Construcciones y Estudios, SA, Sr. Ricardo Martínez Valls, i Sr. Felipe Almenar Manteca, van ratificar l'escriptura de constitució, els seus estatuts i la designació de càrrecs.
  
Observades pel Protectorat de Fundacions de la Comunitat Valenciana, determinades deficiències pel que fa a la dotació fundacional, i en la redacció estatutària, aquestes van ser esmenades mitjançant l'escriptura de rectificació, autoritzada pel mateix notari, en data 4 de març de 1999, amb el número 703 del seu protocol.
  
Segon
  
Segons el capítol II dels seus Estatuts, la Fundació tindrà com a objecte i fins essencials de la seua actuació:
  
a) Amb caràcter general: coadjuvar o contribuir a la creació, protecció, rehabilitació i potenciació, enriquiment, promoció i difusió del patrimoni cultural de la província de València, qualsevol que siga la seua naturalesa, règim i titularitat.
  
b) En particular, la Fundació tindrà com a finalitat primordial contribuir a la conservació, estudi i investigació, defensa, restauració i rehabilitació del patrimoni artístic, arquitectònic, arqueològic, etnològic, paisatgístic i mediambiental de la província de València.
  
Per al compliment dels seus fins i directament vinculades amb aquests, la Fundació podrà realitzar, entre altres, les següents activitats:
  
- Organitzar activitats de formació i investigació, congressos o trobades de caràcter científic o divulgatiu, exposicions, certàmens, editar publicacions i elaborar estudis relacionats amb els fins de la Fundació.
  
- Adquirir o administrar drets sobre fons bibliogràfics, obres d'art i quants béns mobles i immobles d'interés cultural s'estime convenient, així com promoure la seua adquisició o donació per tercers, públics o privats.
  
- Promoure i finançar actuacions conduents al compliment dels fins fundacionals, i estimular la cooperació ens els sectors públic i privat, les organitzacions socials i les zones rurals i urbanes.
  
- Establir o efectuar activitats mercantils, fins i tot industrials, per a l'obtenció de rendes o ingressos destinats a finançar la realització dels fins fundacionals i incrementar la dotació fundacional.
  
- Quantes altres implícites o complementàries de les anteriors redunden en benefici dels fins de la Fundació.
  
De conformitat amb el capítol IV, estatutari, les activitats de la Fundació es dirigeixen indeterminadament cap al col·lectiu social, i els beneficis resultants d'aquesta han de ser llocs a disposició del públic en general. Poden ser beneficiaris dels serveis i prestacions de la Fundació qualsevol persona natural o jurídica sense cap discriminació.
  
La concreció dels beneficiaris de cada una de les prestacions i activitats de la Fundació, en els casos en què els destinataris hagen de ser limitats per raons d'índole material, es realitzarà tendint exclusivament a criteris objectius, d'acord amb les bases, normes o regles que aprove el Patronat per a la seua selecció.
  
Tercer
  
La dotació de la Fundació, conforme a l'escriptura de rectificació de data 4 de març de 1999, és de setze milions de pessetes (60.220.254 pessetes), aportats pels fundadors de la següent forma:
  
- Dos milions de pessetes (2.000.000 pessetes) aportats per la Generalitat Valenciana, i la Diputació Provincial de València, a raó d'un milió de pessetes (1.000.000 pessetes), cadascuna.
  
- Catorze milions de pessetes (44.462.830 pessetes) aportats a raó de dos milions de pessetes (2.000.000 pessetes) per cadascuna de les següent entitats fundadores: 1. Lladró Comercial, SA; 2. ANECOOP, Sociedad Cooperativa; 3. Sociedad Anónima de Agricultores de la Vega de Valencia; 4. NEFINSA, SA; 5. Construcciones Luján, SA; 6. Confederación Empresarial Valenciana, i 7. Construcciones y Estudios, SA.
  
La realitat de les aportacions dineràries s'acredita mitjançant dos certificats de l'entitat de crèdit Banco de Valencia, incorporats a l'escriptura de rectificació.
  
Quart
  
D'acord amb allò que s'ha previst en la disposició tercera de la Carta Fundacional, i de l'escriptura de rectificació, i el capítol III dels estatuts fundacionals refosos en l'escriptura de rectificació, el Patronat és l'òrgan de govern i representació de la Fundació, compost per cadascuna de les entitats fundadores, que exerciran les seues funcions amb caràcter vitalici.
  
Els fundadors podran designar fins a dotze membres del Patronat amb caràcter electiu, corresponent a la Generalitat Valenciana i a la Diputació de València, la designació de sis membres, i els altres sis seran designats per la resta dels fundadors. El mandat dels patrons electius serà de quatre anys, i podran ser reelegits, o declarats amb caràcter vitalici, si així ho determina el Patronat.
  
El Patronat nomena president d'honor el president de la Generalitat Valenciana. La Presidència l'ostentarà el conseller de Cultura, Educació i Ciència. El Patronat podrà nomenar un secretari, que en cas de no tindre condició de patró, tindrà veu però no vot.
  
El Patronat inicial queda compost per les següents persones:
  
President d'honor: el president de la Generalitat Valenciana, Sr. Eduardo Zaplana Hernández-Soro.
  
President: 1. La Generalitat Valenciana, representada pel conseller de Cultura, Educació i Ciència.
  
Vocals: 2. La Diputació Província de València, representada pel seu president; 3. Lladró Comercial, SA, representada pel Sr. Juan Lladró Dolz; 4. ANECOOP, Sociedad Cooperativa, representada pel Sr. José Miquel Borrás; 5. Sociedad Anónima d'Agricultors de la Vega de Valencia, representada pel Sr. Ricardo Martínez Valls; 6. NEFINSA, SA, representada per Sra. Ana Serratosa Luján; 7. Construcciones Luján, SA, representada pel Sr. Germán Luján Corbera; 8. Confederación Empresarial Valenciana, representada pel Sr. Rafael Ferrando Giner, i 9. Construcciones y Estudios, SA, representada pel Sr. Felipe Almenar Manteca.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de Fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la Fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura de data 21 de juny de 1997, i amb número de protocol 1596, autoritzada pel notari de l'Il·lustre Col·legi de València, Sr. Salvador Alborch Domínguez, esmenada per l'escriptura de rectificació, autoritzada pel mateix notari, en data 4 de març de 1999, amb el número 703 del seu protocol, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda com a tal, tenint en compte el fi que persegueix segons el capítol II dels seus Estatuts.
  
Cinqué
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol, tot això en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a Fundació la denominada Fundació Pere Compte, en el Registre de Fundacions de la Comunitat Valenciana amb el número 312 (V) i classificar-la com a cultural. El seu domicili radicarà a València, carrer Xàtiva, 17, porta 12.
  
Segon
  
Inscriure en el Registre de Fundacions de la Comunitat Valenciana, els Estatuts perquè ha de regir-se la Fundació, elevats a l'escriptura de data 21 de juny de 1997, i amb número de protocol 1596, autoritzada pel notari de l'Il·lustre Col·legi de València, Sr. Salvador Alborch Domínguez, esmenada per l'escriptura de rectificació, autoritzada pel mateix notari, en data 4 de març de 1999, amb el número 703 del seu protocol.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present Resolució.
  
Notifiqueu l'actual Resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant del conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.